**Նարեկ Վարուժանի Մանուկյան** (մարտի 4, 1983, Երևան, Հայկական ԽՍՀ, ԽՍՀՄ), հայ բժիշկ, ուռուցքաբան։ 2019 թվականի օգոստոսի 31-ից Հայաստանի Հանրապետության Առողջապահության նախարարության Վ.Ա. Ֆանարջյանի անվան Ուռուցքաբանության ազգային կենտրոնի տնօրեն։

Կյանքը
------

Նարեկ Մանուկյանը ծնվել է 1983 թվականի մարտի 4-ին։ 2001-2003 թվականներին ծառայել է Պաշտպանության բանակում` որպես շարքային զինվոր։ 2004- 2010 թվականներին սովորել է Երևանի Մխիթար Հերացու անվան պետական բժշկական համալսարանի բուժական գործ ֆակուլտետում, 2010-2012 թվականներին անցել է ԵՊԲՀ-ի հետբուհական կրթություն՝ ստանալով ուռուցքաբանի որակավորում։

Աշխատանքային գործունեություն
----------------------------

2013 թվականի փետրվարից մինչ 2014 թվականի նոյեմբեր աշխատել է ՀՀ ԱՆ Վ.Ա. Ֆանարջյանի անվան Ուռուցքաբանության ազգային կենտրոնում որպես ուռուցքաբան։ 2015-2016 թվականներին աշխատել է Երևանի Մխիթար Հերացու անվան պետական բժշկական համալսարանի ախտաֆիզիոլոգիայի ամբիոնում որպես ասիստենտ։

2019 թվականի օգստոսի 31-ից ՀՀ ԱՆ Վ.Ա. Ֆանարջյանի անվան Ուռուցքաբանության ազգային կենտրոնի տնօրենն է։

2019 թվականից հանդիսանում է ՀՀ չարորակ նորագոյացությունների բուժման արդյունավետության բարձրացման և կառավարման համակարգող խորհրդի անդամ։

2021 թվականից Նարեկ Մանուկյանի նախաձեռնությամբ փետրվարի 4-ին՝ Քաղցկեղի դեմ պայքարի միջազգային օրվա շրջանակում, տեղի է ունենում «Հայկական ուռուցքաբանական ամենամյա կոնգրեսը», որը հնարավորություն է ընձեռում ոլորտի բոլոր մասնագետներին մեկ հարկի տակ հավաքվելու, քննարկելու անցնող տարվա ձեռքբերումներն ու ուղենշելու հետագա անելիքները։

2023 թվականի սեպտեմբերի 17-ին կայացած Երևանի ավագանու ընտրությունների արդյունքներով Նարեկ Մանուկյանը դարձել է ավագանու անկուսակցական անդամ՝ «Քաղաքացիական պայմանագիր» խմբակցության ցուցակով։

Պարգևներ
--------

Հայաստանի Հանրապետության նախագահի հրամանագրով Նարեկ Մանուկյանը պարգևատրել է «Հայրենիքին մատուցած ծառայությունների համար» 2-րդ աստիճանի մեդալով՝ 2020 թվականի Արցախյան երկրորդ պատերազմի հետևանքով տուժած զինծառայողներին և խաղաղ բնակչությանը անհրաժեշտ բժշկական և մարդասիրական օգնություն ցուցաբերելու գործում ներդրած ավանդի և դրսևորած անձնվիրության համար։

Անձնական կյանք
--------------

Նարեկ Մանուկյանն ամուսնացած է, ունի 2 զավակ։

Ծանոթագրություններ
------------------

1. ↑  «Նարեկ Մանուկյանը Ուռուցքաբանության ազգային կենտրոնի ժամանակավոր պաշտոնակատար է նշանակվել»։ *Aurora News* (անգլերեն)։ Վերցված է 2022 թ․ փետրվարի 8
2. ↑  «Նարեկ Մանուկյանի էջը www.med-practic.com կայքում։»։ *www.med-practic.com*։ Վերցված է 2022 թ․ փետրվարի 8
3. ↑  «Առանց թեմայի. Նարեկ Մանուկյան»։ *www.1tv.am* (հայերեն)։ Վերցված է 2022 թ․ փետրվարի 8  CS1 սպաս․ հայերենը նշված է (link)
4. ↑  «Բարդը ընտրելով․ ուռուցքաբան Նարեկ Մանուկյանի «Հաջողության նոտան»»։ *Հայաստանի Հանրային Ռադիո* (hy-AM)։ Վերցված է 2022 թ․ փետրվարի 8
5. ↑  «Վ.Ա. Ֆանարջյանի անվան ուռուցքաբանության ազգային կենտրոն :։ Վ. Ա. Ֆանարջյանի անվան ուռուցքաբանության ազգային կենտրոն»։ *oncology.am*։ Վերցված է 2022 թ․ փետրվարի 8
6. ↑  «Մրցակցությունը հանգեցրել է ուռուցքաբանության զարգացմանը. մեկնարկել է ուռուցքաբանների կոնգրեսը»։ *armenpress.am* (հայերեն)։ Վերցված է 2022 թ․ փետրվարի 13  CS1 սպաս․ հայերենը նշված է (link)
7. ↑  «Ովքեր են Երևանի ավագանու «Քաղաքացիական պայմանագիր» խմբակցության անդամները»։ *Hetq.am* (հայերեն)։ 2023 թ․ հոկտեմբերի 3։ Վերցված է 2023 թ․ հոկտեմբերի 14  CS1 սպաս․ հայերենը նշված է (link)
8. ↑  «Ովքեր են Երևանի ավագանու «Քաղաքացիական պայմանագիր» խմբակցության անդամները»։ *Armtimes.com* (հայերեն)։ Վերցված է 2023 թ․ հոկտեմբերի 14  CS1 սպաս․ հայերենը նշված է (link)
9. ↑  «Հանրապետության նախագահի հրամանագրերը - Փաստաթղթեր - Հայաստանի Հանրապետության Նախագահ»։ *www.president.am* (հայերեն)։ Վերցված է 2022 թ․ փետրվարի 8  CS1 սպաս․ հայերենը նշված է (link)